

Upravni odbor Kosovske agencije za privatizaciju (KAP),

U skladu sa članovima 1, 2, 5, 6, 8, 9, 15.2.1 i 15.2.12 Zakona o KAP-u,

Kao podrška operativnim politikama Agencije,

Usvaja:

**UREDBU BR. 09/2025 O**

**OPŠTIM PRAVILIMA JAVNE AUKCIJE**

**30. jul 2025. godine**

sadržaj

[**Član 1 Svrha**](#_Toc188601576)  3

[**Član 2 Definicije**](#_Toc188601577)  3

[**Član 3 Pravna valjanost i tumačenje Pravila tendera**](#_Toc188601578)  7

[**Član 4 Opšti aspekti procesa prodaje**](#_Toc188601579)  7

[**Član 5 Ponuđači sa zabranom nadmetanja**](#_Toc188601580)  8

[**Član 6 Preliminarna istraga i preuzimanje dokumenata javne aukcije**](#_Toc188601581)  9

[**Član 7 Tarifa za podnošenje ponude i depozit za ponudu**](#_Toc188601582)  11

[**Član 8 Procedura nadmetanja** ........................................................................................................................11](#_Toc188601583)

[**Član 9 Početna cena**](#_Toc188601585)  12

[**Član 10 Procedure verifikacije**](#_Toc188601586)  12

[**Član 11 Objavljivanje privremenog pobednika i uplata kupovne cene**](#_Toc188601587)  [13](#_Toc188601587)

[**Član 12 Odobrenje/odbijanje ponuda za imovinu na javnoj aukciji**](#_Toc188601590)  [15](#_Toc188601590)

[**Član 13 Ugovor o prodaji**](#_Toc188601591)  [16](#_Toc188601591)

[**Član 14 Rezervisanje prava od strane Agencije**](#_Toc188601592)  [17](#_Toc188601592)

[**Član 15 Prelazne odredbe**](#_Toc188601593)  [18](#_Toc188601593)

[**Član 16 Stupanje na snagu**](#_Toc188601594)  [18](#_Toc188601594)

[**PRILOG A „RASPORED JAVNE AUKCIJE“**](#_Toc188601595)  [19](#_Toc188601595)

[**PRILOG B IZJAVA O POTRVĐIVANJU I PRIHVATANJU PONUDE**](#_Toc188601596) [20](#_Toc188601596)

## **Član 1**

## **Svrha**

Ova pravila utvrđuju procedure za prodaju imovine javnom aukcijom putem likvidacije, uključujući uslove i kriterijume za učešće na aukciji, uslove i kriterijume za klasifikaciju i izbor ponuda od strane Agencije, kao i uslove i kriterijume za zaključivanje ugovora o prodaji sa privremenim pobedničkim ponuđačima.

## **Član 2**

## **Definicije**

Sledeće definicije će se primenjivati u ovim pravilima tendera, osim ako kontekst ne zahteva drugačije:

1. „ **Agencija**“ znači Kosovska agencija za privatizaciju (u daljem tekstu „Agencija“) koja vrši svoj mandat u skladu sa Zakonom br. 04/L-034[[1]](#footnote-2) o Agenciji, sa dopunama („Zakon“).
2. „ **Imovina na prodaju javnom aukcijom**“ znači pokretna i/ili nepokretna imovina DP-a, čiji su detalji dati u informativnom memorandumu, koja se prodaje u skladu sa ovim pravilima.
3. „**Odbor**“ znači Upravni odbor Agencije.
4. **„Cena ponude**“ znači iznos ponude dat usmeno i potvrđen izjavom o potvrđivanju i prihvatanju ponude, izražen u evrima (€), od strane ponuđača za kupovinu imovine.
5. **„Početna cena“** znači minimalni iznos cene koju je odredio Upravni odbor KAP-a, a koji će biti objavljen prilikom javnog objavljivanja prodaje u skladu sa članom 9. ove Uredbe.
6. **„Datum prijema obaveštenja“** znači datum kada je preduzeta radnja od strane određenog osoblja Agencije, radi obaveštavanja/kontaktiranja stranke putem pisma, telefona, faksa ili e- pošte.
7. **„Depozit za ponudu**“ znači finansijski iznos ili 10% početne cene koju određuje Agencija, pojedinačno za svaku jedinicu ili imovinu koja se stavlja na javnu aukciju, a koji polažu ponuđači u skladu sa članom 7.2 Opštih pravila tendera.
8. „**Radni dani**“ znače dani u kojima rade javne institucije Republike Kosovo, osim subote i nedelje, kao i dani koji su važećim zakonom određeni kao zvanični praznici.
9. **Dokumentacija javne aukcije“** znači: (1) obaveštenje o javnoj aukciji; (2) informativni memorandum (kako je opisano u nastavku ovog člana); (3) opšta pravila javne aukcije; (4) elektronska datoteka i druga dokumenta koja Agencija može smatrati potrebnim.
10. „ **Elektronska datoteka**“ znači elektronsku datoteku koju je uspostavila Agencija, gde su određene informacije i dokumenti koji se odnose na DP ili ponuđenu imovinu dostupni ponuđačima na uvid.
11. **„Posebna komora“** znači Posebna komora Vrhovnog suda Kosova osnovana u skladu sa Uredbom UNMIK-a „O osnivanju Posebne komore Vrhovnog suda za pitanja koja se odnose na Kosovsku povereničku agenciju“, zamenjena važećim Zakonom o Posebnoj komori Vrhovnog suda Kosova za pitanja koja se odnose na Kosovsku agenciju za privatizaciju.
12. „**Izjava o potvrđivanju i prihvatanju ponude**“ znači dokument, čiji je obrazac naveden u Prilogu B, koji potpisuju tri najviše rangirana ponuđača, prema ponudama predstavljenim Komisiji za javnu aukciju, u skladu sa članom 8.4.2 ove uredbe.
13. **„Komisije“** znače komisije osnovane u skladu sa ovom uredbom. Članove komisije imenuje Uprava Agencije. Dužnosti ovih komisija utvrđuju se odlukom o imenovanju u skladu sa odredbama ove uredbe. Komisiju čine najmanje 3 člana. Članovi komisije ne mogu služiti u više od jedne komisije. Članovi komisije potpisuju izjavu o čuvanju poverljivosti u skladu sa Zakonom o KAP-u i drugim zakonskim odredbama.
14. **„Komisija za javnu aukciju“** znači komisija koju je osnovala Uprava Agencije, čija su ovlašćenja predviđena članovima 8.2, 8.3 i 8.4 ove uredbe.
15. „ **Komisija za registraciju ponuđača“** znači komisija koju je osnovala Uprava Agencije, čija su ovlašćenja predviđena članom 8.1 ove uredbe.
16. **„Procenjivačka komisija“** je komisija koju imenuje Uprava Agencije za razmatranje dokumenata koje su podneli ponuđači sa najvišom ponudom, čija su ovlašćenja predviđena članom 10. ove uredbe.
17. **„Komisija za razmatranje žalbi“** je komisija koju imenuje Uprava Agencije, za razmatranje žalbi na odluke navedene u članu 8 Pravila tendera. Sastav ove Komisije biće iz srednjeg upravnog nivoa Agencije (direktori odgovarajućih odeljenja).
18. **„Ugovor o prodaji**“ znači ugovor zaključen između privremenog pobedničkog ponuđača i Agencije (gde Agencija deluje u ime DP-a) po kom se ponuđena imovina prodaje privremenom pobedničkom ponuđaču.
19. **„Registar ponuđača**“ znači registar ponuđača koji sastavlja i vodi Komisija za registraciju ponuđača.
20. **„Važeći zakon“** znači zakoni i podzakonski akti doneti u skladu sa Ustavom i važećim zakonodavstvom.
21. „ **Informativni memorandum**“ znači dokument koji je pripremila Agencija, a koji sadrži razne informacije o imovini na tenderu, uključujući: opis imovine koja se prodaje na javnoj aukciji; i druge informacije koje osoblje Agencije smatra važnim. Informativni memorandum je samo informativne prirode i kao takav ne predstavlja ponudu.
22. **„Uprava“** znači izvršni direktor i dva zamenika izvršnog direktora Agencije, zajedno i pojedinačno.
23. **„Preduzeće“** znači preduzeće kao što je definisano u članu 5. Zakona o Agenciji, nad kojim Agencija vrši svoju administrativnu vlast.
24. **„Obaveštenje o javnoj aukciji“** znači obaveštenje koje objavljuje Agencija, a kojim se najavljuje aukcija i navode specifične pojedinosti javne aukcije.
25. **„Obaveštenje o plaćanju“** znači obaveštenje Agencije privremenom pobedničkom ponuđaču o plaćanju ponuđene cene.
26. **„DP“** znači preduzeće u društvenom vlasništvu.
27. **„Ponuda“** znači izraz volje lica ili subjekta, koji se dostavlja Agenciji (uz koju se prilažu dokazi predviđeni članom 8.4.2. Pravila javne aukcije, uključujući, ali ne ograničavajući se na cenu najviše ponude, koja se dostavlja procedurom usmenog nadmetanja prema kriterijumima predviđenim članom 8. ove uredbe, čija je svrha učešće na javnoj aukciji za kupovinu imovine.
28. **„Najviša ponuda“** znači ponuda kojom je ponuđena najviša cena za kupovinu imovine, data usmeno ili poslednja ponuda koju je predsednik Komisije za javnu aukciju ponovio tri puta zaredom, potvrđena izjavom o prihvatanju ponude.
29. **„Ponuđač“** znači svako fizičko ili pravno lice, komercijalno društvo ili korporacija koja je registrovana kao ponuđač kod nadležne Komisije.
30. **„Privremeni pobednički ponuđač“** znači bilo koji od najviših ponuđača, drugi najviši ponuđač, treći najviši ponuđač, koga Agencija pismeno obavesti da je proglašen privremenim pobednikom.
31. **„Najviši ponuđač“** znači ponuđač koji, u postupku prodaje imovine putem javne aukcije, podnese najvišu ponudu potvrđenu izjavom o prihvatanju ponude.
32. **„Drugi najviši ponuđač“** znači ponuđač koji je u postupku prodaje imovine putem javne aukcije drugi po ponuđenoj ceni, za kupovinu imovine potvrđene izjavom o prihvatanju ponude.
33. **„Treći najviši ponuđač“** znači ponuđač koji je u postupku prodaje imovine putem javne aukcije treći po ponuđenoj ceni, za kupovinu imovine potvrđene izjavom o prihvatanju ponude.
34. **„Ponuđač sa zabranom“** znači svako fizičko lice, pravno lice, komercijalno društvo ili korporacija, kao što je definisano u članu 5. ove uredbe, koji je diskvalifikovan iz nadmetanja u skladu sa članom 10. ove uredbe i sledstveno tome je Agenciji zabranjeno da potpiše ugovor o prodaji.
35. **„Uplata“** znači iznos jednak ukupnom iznosu najviše ponuđene cene **MINUS** depozit ponude.
36. **„Raspored javne aukcije“** znači dokument kojim su utvrđeni rokovi i važni datumi koji se odnose na proces aukcije (koji je priložen Pravilima javne aukcije, kao Prilog A).
37. **„Imovina“** znači imovina, interesi ili svojina, kako je definisano u članu 5. Zakona o Agenciji, nad kojima Agencija vrši svoju administrativnu vlast.
38. **„Period aukcije“** znači datum i vremenski interval, koji određuje Agencija, prema kosovskom vremenu, tokom kojeg ponude moraju biti podnete ili izražene na lokaciji koju odredi Agencija, čiji detalji su navedeni u obaveštenju o javnoj aukciji.
39. **„Lice“** znači bilo koje fizičko lice, pravno lice, komercijalno društvo ili korporacija.
40. **„Osoblje Agencije“** znači stručno i tehničko osoblje Agencije kako je definisano u Zakonu o Agenciji.
41. **„Kontrolno lice“** znači svako fizičko ili pravno lice po čijim nalozima, uputstvima i kontroli deluje bilo koje pravno lice ili entitet, bez obzira na to da li kontrolno lice ima poziciju izvršnog direktora, glavnog izvršnog direktora, finansijskog direktora, predsedavajućeg upravnog odbora, nekog većeg deoničara ili bilo koju drugu poziciju preko koje može da vrši kontrolu nad preduzećem i njegovim osobljem.
42. **„Predstavnik“** znači svako lice koje je zakonski ovlašćeno da deluje u ime ponuđača tokom javne aukcije, uključujući potpisivanje Ugovora o prodaji imovine i bilo kog drugog relevantnog dokumenta.
43. **„Pravila javne aukcije“** znače ova Opšta pravila aukcije.
44. **„Tarifa za podnošenje ponude“** znači nepovratnu tarifu, osim slučajeva koji su predviđeni ovom uredbom, za podnošenje ponude u iznosu od 200 € (dvesta evra) koju ponuđač uplaćuje Agenciji u skladu sa članom 7.1 ove uredbe.
45. **„Javna aukcija“** znači celokupni postupak putem kojeg Agencija objavljuje određenu imovinu za prodaju, organizuje proces nadmetanja, identifikuje ponudu sa najvišom cenom i izvršava prodaju imovine privremenom pobedničkom ponuđaču.
46. **„Provera ponuđača sa najvišom cenom“** znači proveru informacija/dokumenata koju vrši Agencija, a koja ima za cilj utvrđivanje da najveći ponuđač nije ponuđač sa zabranom u skladu sa članom 10. ove uredbe.
47. **„Određeni žiro-račun“** znači bankovni žiro-račun koji je Agencija odredila za prijem kupovne cene od strane privremenog pobedničkog ponuđača, a čiji će detalji biti dostavljeni privremenom pobedničkom ponuđaču.

## **Član 3**

## **Pravna valjanost i tumačenje Pravila javne aukcije**

1. Pravila javne aukcije su obavezna za primenu kako za Agenciju, tako i za svako lice koje učestvuje ili je uključeno u postupak prodaje imovine putem javne aukcije. Da bi bila validna, svaka ponuda podneta tokom aukcije mora biti u potpunosti u skladu sa ovim Pravilima. Učešćem u procesu aukcije, bilo registracijom kao ponuđač, učešćem u sesiji ili podnošenjem ponude, smatra se da učesnik prihvata i da podvrgava se svim uslovima i procedurama navedenim u Pravilima javne aukcije.
2. Pravila javne aukcije tumače se u skladu sa duhom Zakona o Kosovskoj agenciji za privatizaciju i drugih podzakonskih akata. U slučaju bilo kakvog neslaganja između ovih Pravila i Zakona o Agenciji ili drugih unutrašnjih akata, prednost će imati odredbe Zakona i drugih podzakonskih akata izdatih u sprovođenju ovog zakona.
3. Svaki izraz koji se odnosi na muški rod smatra se da uključuje i ženski rod, a svaki termin koji se odnosi na srednji rod uključuje i muški i ženski rod.
4. Bilo koji izraz u jednini uključuje i množinu i obrnuto, osim kada značenje rečenice isključuje takvo tumačenje.
5. Naslovi i podnaslovi u ovim Pravilima su radi lakšeg snalaženja i ne utiču na značenje ili pravno tumačenje odredbi.

## **Član 4**

## **Opšti aspekti procesa prodaje**

1. **Opšti pregled uloge Agencije:** Kosovska agencija za privatizaciju („Agencija“) je nezavisna javna institucija Republike Kosovo, koja obavlja svoje funkcije i odgovornosti potpuno samostalno, u skladu sa Zakonom o Agenciji, kao i drugim važećim zakonskim i podzakonskim aktima u Republici Kosovo.

U okviru svog zakonskog mandata, Agencija je odgovorna za upravljanje, prodaju, prenos i/ili likvidaciju društvenih preduzeća i imovine, uključujući organizovanje i sprovođenje postupaka prodaje imovine putem drugih alternativnih metoda, uključujući javnu aukciju.

Agencija ima punu pravnu sposobnost, uključujući pravo da bude tužilac ili tuženi u sudskim ili upravnim postupcima koji se odnose na vršenje svojih ovlašćenja u okviru ovog procesa.

1. **Struktura prodaje i podnošenje ponude na javnoj aukciji**
   1. Agencija će u ime društvenog preduzeća (DP) organizovati prodaju jedne ili više imovina putem javne aukcije. Imovina koja će biti stavljena na aukciju biće navedena i opisana u relevantnoj dokumentaciji aukcije, uključujući osnovne podatke za svaku imovinu i uslove za učešće.
   2. Prodaja će se sprovesti u jednoj sesiji javne aukcije, na kojoj će učesnici ponuditi svoje cene, prema proceduri koju je prethodno objavila Agencija. Aukcija će se organizovati direktnim usmenim /verbalnim nadmetanjem, kako je određeno u odgovarajućem oglasu.
   3. Da bi bila validna, svaka ponuda podneta tokom aukcije mora biti u skladu sa ovim Pravilima javne aukcije. Učešćem na aukciji smatra se da učesnik prihvata sve uslove navedene u ovim Pravilima, uključujući način odvijanja sesije i kriterijume za proglašenje pobedničkog ponuđača.
   4. Svaki ponuđač, prilikom registracije ili podnošenja ponude, mora tačno navesti za koju imovinu objavljenu na aukciji licitira i jasno dati ili izraziti ponuđenu cenu. Najviša cena ponuđena u skladu sa ovim Pravilima i prihvaćena od strane Aukcijske komisije smatraće se pobedničkom cenom.
2. **Prodaja će se vršiti prema najvišoj pobedničkoj ponudi ili ponudama, drugoj najvišoj ponudi i/ili trećoj najvišoj ponudi:** Agencija će prodati imovinu javnom aukcijom po najvišoj ponuđenoj ceni. Najviši ponuđač ima pravo da kupi imovinu po najvišoj ponuđenoj ceni. Ako se iz bilo kog razloga ne nastavi sa prodajom sa najvišim ponuđačem, onda će ponuđaču sa ponudom rangiranom kao druga najviša ponuda, u skladu sa ovim pravilima javne aukcije, biti ponuđena kupovina imovine po njegovoj ceni kao druga najviša cena. Ako se iz bilo kog razloga ne nastavi sa prodajom sa drugim najvišim ponuđačem, onda će ponuđaču sa ponudom rangiranom kao treća najviša ponuda, u skladu sa ovim pravilima javne aukcije, biti ponuđena kupovina imovine po njegovoj ceni kao treća najviša cena.
3. **Raspored javne aukcije:** Agencija će pripremiti i objaviti raspored javne aukcije (koji je priložen Pravilima javne aukcije, kao Prilog A). Ponuđači treba da pogledaju raspored javne aukcije, da se informišu o rokovima i datumima navedenim u istom i da ih se pridržavaju tokom procesa javne aukcije.

## **Član 5**

## **Ponuđači sa zabranom nadmetanja**

1. Za potrebe ove javne aukcije, sledeći ponuđači imaće zabranu:
   1. Javna i društvena preduzeća;
   2. Vlada i vladine institucije Republike Kosovo, nezavisne javne agencije i institucije;
   3. Vlada, vladine institucije, agencije i druge javne institucije bilo koje druge države ili zemlje;
   4. Fizička lica, pravna lica ili komercijalna društva, kao i kontrolna i upravljačka lica pravnih lica ili komercijalnih društava koja su osuđena na zatvorsku kaznu u trajanju od jedne godine ili duže za krivična dela protiv privrede, ustavnog poretka, krivična dela vezana za organizovani kriminal i sva ona krivična dela koja sadrže elemente prevare, kako je predviđeno Krivičnim zakonikom. Lica koja su odslužila kaznu nisu ponuđači sa zabranom;
   5. Fizička ili pravna lica koja su uzurpirala nepokretnosti u društvenoj svojini protiv kojih je Agencija ili DP pokrenulo sudski postupak za oslobađanje imovine i/ ili naknadu moguće štete, osim stranke koje su potpisale ugovor o zakupu sa Agencijom ili stranke koje nemaju ugovor o zakupu, ali su platile naknadu za sve obaveze korišćenja imovine DP-a;
   6. Fizička i pravna lica koja: (i) nisu poštovala uslove bilo kog ugovora zaključenog sa Agencijom ili bilo kojim preduzećem kojim upravlja Agencija (postojanje i prirodu takvog nepoštovanja utvrdiće Agencija po sopstvenom nahođenju), (ii) imaju neizmirene dugove ili novčane kazne prema Agenciji ili bilo kom preduzeću kojim upravlja Agencija, (iii) nisu platila novčane kazne izrečene od strane Agencije ili su predmet bilo kakvog tužbenog zahteva ili spora (bez obzira da li je to pitanje pokrenuto na sudu ili negde drugo). Izuzetno, strane koje izmire dug prema Agenciji ili DP-ima pre potpisivanja ugovora o kupoprodaji neće se smatrati ponuđačima sa zabranom;
      1. fizička i pravna lica koja su, po razumnom i obrazloženom mišljenju Agencije: bila uključena u bilo kakav dosluh ili bilo koju drugu nezakonitu ili nepravilnu aktivnost, i kao rezultat toga Agencija je otkazala određeni tender za likvidaciju;
      2. na neki drugi način prekršili su pravila tendera za bilo koji tender za privatizaciju ili likvidaciju koji je organizovala Agencija; ili
      3. su se dva (2) puta povukli sa svoje pozicije privremenog pobedničkog ponuđača na određenom tenderu za likvidaciju nakon što nisu uspeli uplatiti iznos svoje pobedničke ponude u roku određenom od Agencije nakon prodaje LPI 55 ili zbog njihovog odbijanja da potpišu dokumenta prodaje tokom bilo kog tendera za privatizaciju koji je organizovala Agencija;
   7. Pravni subjekti, čiji vlasnici korisnici ili kontrolna lica pripadaju kategorijama navedenim u ovom članu;
   8. Pravni subjekti čiji vlasnici, korisnici ili kontrolna lica su bili ili su vlasnici, korisnici ili kontrolna lica bilo kog drugog pravnog subjekta, koji pripada bilo kojoj od kategorija navedenih u ovom članu.

2. Bilo koja ponuda podneta od strane ponuđača sa zabranom biće diskvalifikovana, bez obzira na činjenicu da li je takva ponuda u potpunosti u skladu sa uslovima i odredbama navedenim u Pravilima javne aukcije.

## **Član 6**

## **Preliminarna istraga i preuzimanje dokumenata javne aukcije**

1. Odgovornost svakog potencijalnog ponuđača je da sprovede preliminarnu istragu u vezi sa imovinom koja se prodaje, radi prikupljanja potrebnih informacija.
2. U obaveštenju o javnoj aukciji, potencijalni ponuđači se upućuju da kontaktiraju određenu kancelariju Agencije u navedenom roku kako bi dobili relevantnu dokumentaciju o imovini ili jedinici koja se nudi na prodaju na javnoj aukciji, uključujući i elektronsku datoteku. Potencijalni ponuđači mogu pristupiti elektronskoj datoteci samo u danima i vreme navedenom u rasporedu javne aukcije, dok privremeni pobednički ponuđači mogu pristupiti elektronskoj datoteci u bilo koje vreme dok se javna aukcija ne završi, pa čak i nakon potpisivanja ugovora. Dokumenta o prodaji i elektronska datoteka mogu se dobiti slanjem zahteva putem e-pošte na [sales@pak-ks.org](mailto:sales@pak-ks.org) ili na bilo koju od zvaničnih adresa KAP-a, kao i u glavnoj kancelariji KAP-a.
3. Potencijalni ponuđač mora potpisati izjavu o čuvanju poslovne tajne koja je uključena u dokumenta za javnu aukciju i vratiti je Agenciji pre nego što mu se dozvoli pristup informacijama i dokumentaciji u elektronskoj datoteci ili poseta lokaciji i prostorijama ponuđene imovine radi sprovođenja preliminarne istrage.
4. Postupajući po zahtevima potencijalnih ponuđača, Agencija će pre predstavljanja ponuda njima omogućiti da posete lokaciju i prostorije imovine na prodaju, kako je objavljeno u obaveštenjima o javnoj aukciji. Potencijalni ponuđači treba da podnesu svoje zahteve i zakažu sastanke ili posete isključivo preko Agencije.
5. Podnošenjem ili izražavanjem ponude, ponuđač mora pismeno tvrditi i potvrditi Agenciji da mu je Agencija pružila priliku i uslove da sprovede preliminarnu istragu i nezavisne procene u vezi sa imovinom na prodaju i svim informacijama i dokumentima koji se nalaze u elektronskoj datoteci.
6. Nesprovođenje preliminarne istrage i nezavisnih procena u vezi sa imovinom koja se prodaje putem javne aukcije kao i u vezi sa svim informacijama i dokumentima u elektronskoj datoteci ne oslobađa potencijalnog ponuđača od ispunjenja njegovih obaveza prema ugovoru o prodaji i drugim odgovarajućim dokumentima. Ni Agencija ni DP ne preuzimaju odgovornost za procene i zaključke donete od bilo kog ponuđača, nakon preliminarne i nezavisne istrage tog ponuđača, nakon njegove procene imovine na prodaju, kao i nakon istraživanja i procene informacija i dokumentacije u elektronskoj datoteci.
7. Svaka ponuda koja zavisi od daljeg istraživanja, drugih istraga ili ponude nekog drugog ponuđača smatraće se nepotpunom i neprihvatljivom od strane Agencije.
8. Kao rezultat okolnosti do juna 1999. godine na Kosovu, poznato je i potvrđeno od svih relevantnih strana da su neke od informacija i dokumentacije koje se odnose na imovinu na prodaju putem javne aukcije možda izgubljene, uništene ili uklonjene sa lokacije i prostorija DP-a i mogu se smatrati nedostupnim. Iz tog razloga, skreće se pažnja potencijalnim ponuđačima da svaka analiza informacija ili dokumenata može biti nepotpuna i da treba da bude propraćena temeljnom procenom imovine na prodaju. Ni Agencija ni DP ne preuzimaju odgovornost ili obavezu o bilo kakvim nedostacima u informacijama i dokumentima dostupnim u vezi sa imovinom koja se nudi na prodaju.
9. Od Agencije se ne zahteva prevođenje bilo kakve informacije ili dokumenta o imovini na prodaju. Potencijalni ponuđač je odgovoran za svako tumačenje ili prevođenje informacija i dokumenata tokom procesa preliminarne istrage. Lica koja pružaju bilo kakve usluge potencijalnom ponuđaču moraju se pridržavati obaveza čuvanja poslovne tajne koje su utvrđene ovim pravilima javne aukcije i Agencija zahteva da ta lica potpišu izjavu o čuvanju poslovne tajne.

## **Član 7**

## **Tarifa za podnošenje ponude i depozit za ponudu**

1. Da bi se pokrili administrativni i komunikacioni troškovi povezani sa razmatranjem i obradom ponuda od strane Agencije, svaki ponuđač mora da plati tarifu za podnošenje ponude u iznosu od 200 evra (dvesta evra). Tarifa za podnošenje ponude plaća se bankovnim transferom na bankovni žiro-račun koji je Agencija odredila za tu svrhu i važi samo za jednu određenu jedinicu/imovinu.
2. Radi osiguravanja dobre volje ponuđača, svaki ponuđač mora da uplati depozit za ponudu, čiji iznos određuje Agencija, i to 10% od početne cene kao garancija ili depozit na pojedinačnoj osnovi za svaku imovinu ponuđenu na prodaju putem javne aukcije. Depozit za ponudu se plaća bankovnim transferom na bankovni žiro-račun koji je Agencija odredila u tu svrhu. Agencija uračunava depozit za ponudu koji je uplatio privremeni pobednički ponuđač u ukupan iznos najviše ponuđene cene, koji se plaća Agenciji za okončanje kupovine imovine na javnoj aukciji.
3. Ponuđač mora da dostavi odgovarajućoj Komisiji dokaz o uplati tarife i dokaz o uplati depozita za ponudu prilikom registracije za učešće na javnoj aukciju,.
4. Za ponuđače koji su rangirani na 4. (četvrtom) mestu ili niže prema ponuđenoj ceni, Agencija će se potruditi da im vrati depozit za ponudu u roku od 10 (deset) radnih dana od dana javne aukcije.
5. Trojici (3) najviše rangiranih ponuđača prema ponuđenoj ceni neće se vratiti depozit do konačne odluke o odobrenju/odbijanju prodaje i/ili zaključenju ugovora o prodaji.
6. Ako Agencija zapleni ponuđaču depozit za ponudu iz razloga navedenih u Pravilima javne aukcije, onda se depozit neće vratiti ponuđaču.
7. Depozit za ponudu i administrativna tarifa vraćaju se ponuđačima u slučajevima kada Agencija povuče imovinu iz postupka prodaje putem javne aukcije, pre održavanja ceremonije nadmetanja.

## **Član 8**

## **Procedura nadmetanja**

Proces nadmetanja odvija se prema sledećim koracima:

1. Preliminarna registracija ponuđača vrši se pre početka aukcije, od 10:00 do 12:00 časova, gde svaki ponuđač:
   1. dostavlja zahtevanu dokumentaciju (ličnu kartu, dokaz o uplati tarife i depozita, ovlašćenja itd.)
   2. registruje se na listi učesnika dodeljivanjem **anonimne identifikacione šifre** radi čuvanja integriteta.
2. Početak aukcije i podnošenje ponuda
   1. Samo registrovanim ponuđačima (ili njihovim ovlašćenim predstavnicima) je dozvoljen ulaz u salu;
   2. Komisija za aukciju ukratko objašnjava pravila odvijanja aukcije, uključujući početnu ponuđenu cenu, pravilo za ponavljanje najviše ponude (obično tri puta) i uslove za proglašenje pobednika.
   3. Učesnici iznose svoje usmene ponude, navodeći samo ponuđenu cenu, ne identifikujući sebe imenom (samo identifikacionim brojem ako se to zahteva).
   4. Komisija potvrđuje svaku datu ponudu i evidentira je u zapisniku.
3. Ponavljanje najviše ponude
   1. Nakon što se ponudi veća cena, komisija pita da li postoji neka viša ponuda.
   2. Kada niko ne ponudi višu cenu, od najvišeg ponuđača se zahteva da ponovi ponudu tri puta zaredom.
   3. Ako se to uradi bez mešanja drugih, on se proglašava privremenim pobednikom.
4. Dokumentovanje ponuda
   1. Komisija u zapisnik evidentira šifre ponuđača (ne ime), konačni ponuđeni iznos, kao i vreme i tok nadmetanja.
   2. Tri najviša ponuđača rangirana po ponuđenoj ceni moraju potpisati izjavu kojom potvrđuju i prihvataju svoje ponude na kraju sesije.
   3. Komisija će proglasiti privremenog pobednika javne aukcije na osnovu najviše ponuđene cene tokom javne aukcije.

## **Član 9**

## **Početna cena**

1. Početna cena znači minimalna procenjena cena koja će se koristiti kao osnova za odobrenje/odbijanje prodaje određene imovine.
2. Početna cena biće objavljena prilikom javnog objavljivanja prodaje u relevantnoj tenderskoj dokumentaciji i na zvaničnoj veb stranici Agencije.

## **Član 10**

## **Procedure verifikacije**

1. Agencija može, u bilo kom trenutku, uključujući i tokom faze zaključivanja ugovora o prodaji imovine putem javne aukcije, zahtevati od ponuđača da dostavi dodatne informacije ili dokaze u skladu sa ovom uredbom, koje smatra relevantnim za status privremenog pobedničkog ponuđača.
2. Komisija za javnu aukciju će zahtevati od procenjivačke komisije imenovane za proces stavljanja imovine na tender da istovremeno pregleda dokumenta i dokaze za prodaju imovine na javnoj aukciji, nakon dana prodaje samo za privremene pobedničke ponuđače čija je ponuda jednaka ili veća od početne cene.
   1. Procenjivačka komisija će utvrditi da li privremeni pobednički ponuđač spada u kategoriju ponuđača sa zabranom (kako je definisano u članu 5. ove uredbe) i da li ispunjava uslove i kriterijume utvrđene ovom uredbom. Ako je u okviru jednog kruga prodaje određeni ponuđač aplicirao za više od jedne imovine i isti ponuđač je proglašen privremenim pobedničkim ponuđačem za više od jedne imovine, odluka o ponuđaču sa zabranom se primenjuje na sve slučajeve.
   2. Procenjivačka komisija će utvrditi da privremeni pobednički ponuđač spada u kategoriju ponuđača sa zabranom (kako je definisano u članu 5. ove uredbe) čak i u slučaju kada ponuđač nije dostavio odgovarajuće dokaze uprkos zahtevu osoblja Agencije da se predmet upotpuni.
   3. Procenjivačka komisija će pregledati ova dokumenta i utvrditi da li privremeni pobednički ponuđači su ponuđači sa zabranom pre nego što ih podnese Odboru direktora na konačno odobrenje;
3. Agencija će sve informacije koje je ponuđač dostavio tretirati kao poverljive i neće ih otkrivati trećim licima, osim: (a) ako se to zahteva važećim zakonom ili nalogom nadležnog suda ili (b) ako se to zahteva od organa za sprovođenje zakona na Kosovu i u inostranstvu ili (c) ako se to zahteva od bilo kog tela ovlašćenog zakonom da istraži prošlost ponuđača ili (d) ako se ponuđač drugačije pismeno saglasio.
4. Protiv odluke o utvrđivanju ponuđača sa zabranom može se podneti žalba izvršnom direktoru Agencije u roku od pet dana od dana prijema odluke. Drugostepena komisija koju čine tri (3) člana nivoa rukovodilaca divizija daće preporuku izvršnom direktoru u roku od tri (3) dana u vezi sa odlukom o žalbi. Odluka izvršnog direktora može se osporiti pred Posebnom komorom Vrhovnog suda.

## **Član 11**

## **Proglašenje privremenog pobednika i uplata prodajne cene**

1. U skladu sa uslovima utvrđenim ovom uredbom, ponuđena imovina se prodaje najvišem ponuđaču prema sledećim uslovima:
   1. Agencija, u roku od **3 (tri) radna dana** od dana javne aukcije ili usmenog izražavanja ponude, obaveštava ponuđača sa najvišom ponuđenom cenom da je njegova ponuda rangirana kao najviša.
   2. Najviši ponuđač, čija je ponuda jednaka ili veća od početne cene (fizička lica, predstavnici ili vlasnici pravnih lica, ili konzorcijumi) mora da dostave sledeća dokumenta, u roku navedenom u obaveštenju Agencije:
      1. potvrdu nadležnog suda da nije osuđivano lice. Ova potvrda ne može biti datirana pre dana nadmetanja i biće tretirana u skladu sa članom 5. i članom 12. ove uredbe.
      2. sledeće informacije o potencijalnom ponuđaču:
         1. ako je ponuđač više od jednog fizičkog lica, mora se dostaviti kopija overenog dokumenta kojim se dokazuje organizacija fizičkih lica za učešće na tenderu kao jedan ponuđač, zajedno sa kopijama ličnih karata i identitetom fizičkih lica koja učestvuju u ovoj organizaciji;
         2. ako je ponuđač pravno lice, mora se dostaviti kopija potvrde o registraciji njegove poslovne delatnosti, zajedno sa kopijama ličnih karata i identitetom vlasnika korisnika i kontrolnih lica. Provera identiteta vlasnika korisnika i kontrolnih lica se ne zahteva za pravna lica koja se nalaze na liste međunarodno priznatih berzi, pod uslovom da su takve liste dostupne; i
         3. ako je ponuđač konzorcijum sastavljen od fizičkih lica, partnerstava i kompanija, moraju se dostaviti kopije osnivačkih dokumenata tog konzorcijuma, zajedno sa kopijama ličnih karata, pasoša i podacima o registraciji biznisa učesnika u konzorcijumu, uključujući podatke o identitetu vlasnika korisnika i kontrolnih lica članova konzorcijuma;
2. Obaveštenje vezano za odluku o proglašenju privremenog pobednika ili otkazivanju prodaje daje se nakon što Odbor odobri ili odbije prodaju, konačno donese odluke i depozit se ne vraća dok se ova odluka ne donese. Na osnovu odluke Odbora, Agencija obaveštava da:
   1. Ako je prodaja odobrena, isti je privremeni pobednički ponuđač i uplatiće iznos ponuđene cene na određeni žiro-račun, ili
   2. Ako je prodaja odbijena, depozit za ponudu biće vraćen ponuđaču sa najvišom ponuđenom cenom u skladu sa stavom 3, člana 7 ove uredbe.
3. Nakon što upravni odbor odobri prodajnu cenu, Agencija će pozvati ponuđača da uplati najvišu ponuđenu cenu, na određeni žiro-račun, u roku od 45 ( četrdeset pet) radnih dana od dana obaveštenja.
4. Privremeni pobednik biće lišen prava na kupovinu imovine, a depozit za ponudu će mu biti konfiskovan od strane Agencije zbog neizvršenja uplate na određeni žiro-račun u roku predviđenom u stavu 3 ovog člana.
5. Izuzetno, depozit za ponudu biće vraćen ponuđaču usled pretnje, prinude ili bilo kog sličnog krivičnog dela, usmerenog protiv njegovog života, ličnog integriteta ili imovine, ili usmerenog protiv bilo kog člana njegove porodice, sa ciljem da ponuđač odustane od ponude, samo ako se protiv lica osumnjičenog za izvršenje takvog krivičnog dela ili dela, podigne optužnica od strane nadležnih organa.
6. Sredstva koja privremeni pobednički ponuđač koristi za uplatu najviše ponuđene cene ne mogu biti plaćena gotovinom i ne mogu poticati iz bilo koje jurisdikcije koja je na crnoj listi FATF *(*eng. *„Financial Action Task Force“*– Radna grupa za finansijske akcije) od drugih nadležnih tela.
7. U slučaju da Agencija diskvalifikuje privremenog pobedničkog ponuđača (kako je definisano u Pravilima javne aukcije), Agencija će kontaktirati ponuđača sa drugom najvišom ponudom pozivajući ga da kupi imovinu po njegovoj ponuđenoj ceni ili po drugoj najvišoj ceni.
8. Ponuđač koji je podneo drugu najvišu ponudu, u roku od 3 (tri) radna dana od prijema dopisa od Agencije:
   1. pismeno obaveštava Agenciju ako želi da nastavi sa kupovinom imovine na prodaju po njegovoj ponuđenoj ceni i prihvata status privremenog pobednika.
9. Ako drugorangirani ponuđač po najvišoj ceni ne postupi u skladu sa stavom 8.1 ovog člana, Agencija ima pravo da njegovo neodazivanje tretira kao odbijanje poziva Agencije za kupovinu imovine, a depozit za ponudu će mu biti zaplenjen od strane Agencije.
10. Ako ponuđač koji je podneo drugu najvišu ponudu ne želi da kupi imovinu po njegovoj ceni, Agencija će nastaviti proces pozivajući ponuđača koji je podneo treću najvišu ponudu da kupi imovinu po njegovoj ceni.
11. Ponuđač koji je podneo treću najvišu ponudu, u roku od 3 (tri) radna dana od prijema dopisa od Agencije:
    1. pismeno obaveštava Agenciju ako želi da nastavi sa kupovinom imovine na prodaju po ponuđenoj ceni i prihvata status privremenog pobednika.
12. Ako trećerangirani ponuđač po najvišoj ceni ne postupi u skladu sa stavom 11.1 ovog člana, Agencija ima pravo da njegovo neodazivanje tretira kao odbijanje poziva Agencije za kupovinu imovine, a depozit za ponudu će mu biti zaplenjen od strane Agencije.
13. Pravila javne aukcije koja se primenjuju na najvišeg ponuđača primenjivaće se i na ponuđače koji su drugi i treće rangirani po najvišoj ceni.
14. Ne ograničavajući se na opšte značenje člana 10. ove uredbe i ne prejudicirajući o bilo kom razlogu za kašnjenje ili otkazivanje javne aukcije navedenom u ovoj uredbi, ako prodaja imovine sa najvišim ponuđačem, kao i sa ponuđačima koji su podneli drugu i treću najvišu ponudu, nije moguća u skladu sa ovom uredbom, Agencija će pokrenuti procedure za odricanje od imovine.

## **Član 12**

## **Odobrenje/odbijanje ponuda za imovinu na javnoj aukciji**

1. Odbor odobrava prodaju ako je najviša ponuđena cena artikala ponuđenih na javnoj aukciji jednaka ili veća od početne cene.
2. Odbor odbija primljene ponude u sledećim slučajevima:
   1. Ako Agencija primi osnovane indikacije ili osnovane sumnje o bilo kakvom dosluhu između ponuđača ili bilo kojoj drugoj ilegalnoj ili nepravilnoj aktivnosti izvršenoj u vezi sa postupkom javne aukcije, u slučajevima odbijanja ponuda, depoziti će biti vraćeni u skladu sa procedurama predviđenim ovom uredbom.
   2. U slučajevima kada se predoče nove informacije koje zahtevaju dodatnu analizu ili pojašnjenje u vezi sa tim informacijama, Odbor može odlučiti da odloži donošenje odluke za tu imovinu najkasnije do sledećeg sastanka Odbora.
3. Bez obzira na član 12.1 i 12.2, Odbor zadržava pravo da odluči o odobrenju ili odbijanju pobedničke ponude na javnoj aukciji za tu imovinu, po sopstvenom nahođenju u skladu sa svojim mandatom koji proizilazi iz Zakona o Kosovskoj agenciji za privatizaciju br. 04/L-034.
4. U slučajevima kada se javna aukcija otkaže, iz razloga koji onemogućavaju odobrenje ili odbijanje ponude u skladu sa članom 12.1, 12.2 i 12.3 ove uredbe, Agencija će pismeno obavestiti ponuđača sa najvišom cenom o takvom otkazivanju. U ovom slučaju:
   1. sve depozite primljenih ponuda i administrativne tarife Agencija će vratiti u roku od 10 (deset) radnih dana od dana otkazivanja javne aukcije.
   2. izuzetno, administrativna tarifa biće vraćena odlukom Odbora i u drugim slučajevima pored gore navedenih, ako je otkazivanje javne aukcije izvršeno bez krivice ponuđača.
5. Agencija nije odgovorna za bilo kakve troškove ili obaveze na koje je naišao bilo koji ponuđač ili bilo koja treća strana.

## **Član 13**

## **Ugovor o prodaji**

1. Agencija i privremeni pobednički ponuđač će uložiti sve razumne napore da potpišu ugovor o prodaji u roku od 20 (dvadeset) radnih dana od dana pune uplate prodajne cene.
2. Agencija može, po sopstvenom nahođenju, obaveštavanjem privremenog pobedničkog ponuđača, produžiti rok naveden u stavu 1. ovog člana ako smatra da postoji razumna dodatna potreba za razmatranje bilo kog aspekta ugovora o prodaji ili zbog nekih drugih okolnosti koje dovode do produženja. Ovaj rok može biti produžen za najviše 15 (petnaest) radnih dana.
3. Privremeni pobednički ponuđač je dužan da uloži sve napore za preduzimanje neophodnih radnji za okončanje procesa tendera, uključujući radnje vezane za zaključenje ugovora o prodaji.
4. Razgovori između Agencije i privremenog pobedničkog ponuđača u vezi sa ugovorom o prodaji biće izbegnuti u najvećoj mogućoj meri i privremeni pobednički ponuđač ne treba da zahteva promenu cene najviše ponude, novog ponuđenog subjekta ili imovine, uslova i sadržaja ugovora ili bilo kakvu sličnu radnju.
5. Ako razgovori između Agencije i privremenog pobedničkog ponuđača u vezi sa ugovorom o prodaji ne budu uspešni (po razumnom mišljenju Agencije) u roku navedenom u stavu 1. ovog člana ili nakon bilo kakvog produženja tog roka, Agencija će:
   1. imati pravo da utvrdi nemogućnost izvršenja prodaje imovine na prodaju sa privremenim pobedničkim ponuđačem;
   2. Agencija će obavestiti privremenog pobedničkog ponuđača o prekidu procesa diskusije i svi iznosi koje je privremeni pobednički ponuđač uplatio, osim tarife za podnošenje ponude, biće vraćeni privremenom pobedničkom ponuđaču. Ako Agencija oceni da privremeni pobednički ponuđač nije uložio sve napore za preduzimanje neophodnih radnji za zaključenje tendera kako je navedeno u stavu 3. ovog člana, privremenom pobedničkom ponuđaču će biti zaplenjen depozit za ponudu; i
   3. Agencija će kontaktirati sledećeg ponuđača i pozvati ga da li želi da kupi ponuđenu imovinu po njegovoj ponuđenoj ceni. U takvim slučajevima, shodno će se primenjivati odredbe člana 11. ove uredbe, koje se odnose na ponuđača koji je podneo drugu najvišu ponudu i ponuđača koji je trećerangiran po najvišoj ceni.
6. Ugovor o prodaji i sva dokumenta u vezi sa njim potpisuju ovlašćeni predstavnik Agencije u skladu sa Osnivačkim aktom Agencije i kupac ili ovlašćeni (overeni) predstavnik kupca.
7. Ugovor o prodaji i ostala dokumenta u vezi sa njim potpisuju stranke tek nakon uplate ukupnog iznosa cene proglašene kao privremena pobednička ponuda i izvršenja ostalih plaćanja i mogućih obaveza vezanih za proces javne aukcije.

## **Član 14**

## **Rezervisanje prava od strane Agencije**

1. **Izmena i dopuna uslova javne aukcije:** Agencija zadržava pravo da menja, modifikuje ili prekine bilo koji postupak naveden u ovim Pravilima javne aukcije, bez prethodne najave i bez ikakvih troškova ili odgovornosti za Agenciju. Izmenu i dopunu ovih Pravila javne aukcije izdaje Agencija u pisanoj formi i objavljuje se javno.
2. **Odbijanje pobednika ponuđača:** Ako Agencija potvrdi da su informacije koje je dostavio privremeni pobednički ponuđač netačne, može odbiti ponudu privremenog pobedničkog ponuđača i prekinuti postupak prodaje u vezi sa njim. Privremenom pobedničkom ponuđaču će takođe biti zaplenjen depozit za ponudu. U takvim slučajevima, Agencija može kontaktirati sledećeg ponuđača i pozvati ga da se izjasni da li želi da kupi ponuđenu imovinu po njegovoj ponuđenoj ceni. U takvim slučajevima, shodno će se primenjivati odredbe Pravila javne aukcije, koje se odnose na ponuđača koji je rangiran drugi i treći po najvišoj ceni ponuđenoj na javnoj aukciji.
3. **Ugovorni odnos**
   1. Svrha Pravila javne aukcije nije da predstavljaju bilo kakav sporazum između Agencije i ponuđača. Sledstvene tome, neće se smatrati da postoji bilo kakav ugovor između Agencije i ponuđača isključivo zbog učešća tog ponuđača u bilo kom aspektu javne aukcije. Neće postojati nikakav pravno obavezujući odnos između Agencije i privremenog pobedničkog ponuđača do stupanja na snagu ugovora o prodaji, tako da ni Agencija ni DP neće imati nikakav obavezujući odnos sa privremenim pobedničkim ponuđačem. Agencija ima diskreciono pravo da odobri mogući zahtev privremenog pobedničkog ponuđača za osiguravanje/postavljanje čuvara radi obezbeđenja i zaštite imovine ponuđene na javnoj aukciji. Takvo odobrenje Agencije ne sačinjava ugovorni odnos između Agencije i privremenog pobedničkog ponuđača, i Agencija neće biti odgovorna za bilo kakve troškove ili obaveze u vezi sa ovim pitanjem.
   2. Ugovor o prodaji imovine prodate putem javne aukcije smatra se da je stupio na snagu u trenutku dvostranog potpisivanja istog od strane Agencije i kupca ili njegovog predstavnika ovlašćenog kod notara. Od trenutka potpisivanja ugovora o prodaji od obe gore navedene strane, ponuđač će se smatrati kupcem imovine prodate putem javne aukcije.
4. **Jezik**

Pravila javne aukcije usvojena su na albanskom i srpskom jeziku.

1. **Mogućnosti poništenja ugovora o prodaji**

Agencija može da poništi potpisani ugovor o prodaji u bilo kom trenutku u sledećim slučajevima:

* 1. Ako nadležni organi utvrde da sredstva koja je privremeni pobednički ponuđač koristio za kupovinu imovine potiču direktno ili indirektno iz nezakonitih aktivnosti;
  2. Ako se utvrdi da je tokom postupka javne aukcije kupac bio umešan u dosluh; ili
  3. Ako se utvrdi da postoji odstupanje ili kršenje osnovnih odredbi Pravila javne aukcije.

## **Član 15**

## **Prelazne odredbe**

1. Pravila ove uredbe primenjivaće se na sve procedure javne aukcije objavljene nakon njenog stupanja na snagu.

## **Član 16**

## **Stupanje na snagu**

1. Ova uredba stupa na snagu danom usvajanja od strane Upravnog odbora.

Priština, 30. jul 2025. godine.

**Mentor Hyseni**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Predsedavajući**

**Upravni odbor**

**Kosovska agencija za privatizaciju**

## **PRILOG A**

## **"RASPORED JAVNE AUKCIJE"**

**Pregled rasporeda javne aukcije**

|  |  |  |  |
| --- | --- | --- | --- |
| ***datum*** | ***od*** | ***do*** | ***Trajanje*** |
| **Objavljivanje obaveštenja o javnoj aukciji** |  |  | 20 dana |
| **Preliminarne istraživačke posete** |  |  | 20 dana |
| **Registracija ponuđača** | 10:00 | 12:00 | 2 sata |
| **Otvaranje javne aukcije/Prijem usmenih ponuda i utvrđivanje cena ponuda** | 13:00 | 16:00-17:00 | Odmah posle 13:00 časova do potvrđivanja najviše ponude |
| **Obaveštavanje ponuđača o rezultatima javne aukcije** |  |  | 3 radna dana |
| **Zaključivanje kupoprodajnog ugovora sa privremenim pobedničkim ponuđačem** |  |  | 20 (dvadeset) radnih dana od dana potpune uplate prodajne cene |

## **PRILOG B**

**IZJAVA O POTVRĐIVANJU I PRIHVATANJU PONUDE**

**Ja, dole potpisani,** ovom izjavom potvrđujem da:

1. Ja sam ponuđač (ili ovlašćeni predstavnik ponuđača) koji je podneo ponudu u proceduri javne aukcije sa ref. br. [●], koju je organizovala Kosovska agencija za privatizaciju dana [●].
2. Potvrđujem da je moja ponuda u iznosu od **[€................... (iznos u brojevima i rečima)] najviša/druga najviša/treća najviša ponuda, usmeno izražena i prihvaćena** od strane Komisije za javnu aukciju.
3. Slažem se da ću se pridržavati svih uslova i rokova navedenih u Uredbi o opštim pravilima javne aukcije i u relevantnoj dokumentaciji oglasa.
4. Obavezujem se da ću, u roku koji odredi Agencija:
   * dostaviti dodatna dokumenta zahtevana za okončanje procedure.
   * izvršiti punu uplatu cene ponude, ako/kada se to zatraži;
   * potpisati odgovarajući ugovor, ako/kada je se to zatraži;
5. Razumem i prihvatam da nepoštovanje gore navedenih uslova može rezultirati **ukidanjem mog statusa privremenog pobednika** i gubitkom mog depozita za ponudu, u skladu sa odredbama važeće uredbe.

**Podaci o ponuđaču:**   
Ime i prezime / Naziv firme: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_   
Šifra/Identifikacioni broj ponuđača: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
Lični broj/ Jedinstveni poslovni broj: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Adresa: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ Datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Potpis ponuđača/ovlašćenog predstavnika:**

(Ime i potpis)

1. Zakon br. 04/L-034 stupio je na snagu 21.09.2011, objavljen je u Službenom glasniku 19/2011, ukinuo je Zakon br. 03/L-067. [↑](#footnote-ref-2)